ગુજરાતમાં છેલ્લા એક – દોઢ વર્ષથી અનામતનો મુદ્દો ખૂબ ગાજયો છે. પાટીદાર અનામત આંદોલન સમિતિનું નેતૃત્વ કન્વીનર હાર્દિક પટેલ કરી રહ્યા છે. હાર્દિક અનામતનાં મુદ્દે અડગ છે તેમણે વધુ એક વખત એવું કહ્યું છે કે આકાશમાંથી આપો કે પાતાળમાંથી અમને અનામત મળવી જોઈએ. કૉંગ્રેસ પણ હવે હાર્દિકના આ સવાલોનો શું જવાબ આપવો એ અંગે મૂંઝવણમાં મુકાઈ ગઈ છે કારણ કે બંધારણીય રીતે અનામત આપી શકાય તેમ નથી. ચૂંટણી માથે છે ત્યારે જોઈએ અનામતનાં મામલે હવે કેવા કેવા રસ્તાઓ અપનાવવામાં આવે છે?